ET Euroopa Liidu Teataja C 220/26

EFTA järelevalveameti teatis, milles käsitletakse Norra puhul kohaldatavaid erandeid teatavatest karakteristikutest, mis on sätestatud Euroopa Majanduspiirkonna lepingu XXI lisa punktis 18wb osutatud õigusaktis, milleks on komisjoni määrus (EL) nr 88/2011, millega rakendatakse Euroopa Parlamendi ja nõukogu määrust (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) seoses haridus- ja koolitussüsteemi käsitleva statistikaga

2013/C 220/14

Euroopa Parlamendi ja nõukogu 23. aprilli 2008. aasta määrust (EÜ) nr 452/2008, milles käsitletakse statistika koostamist ja arendamist hariduse ja elukestva õppe valdkonnas, mida on kohandatud EMP lepingu protokolliga nr 1 ja millele on osutatud EMP lepingu XXI lisa punktis 18w („määrus (EÜ) nr 452/2008”), (1) rakendatakse statistika tegemiseks kolmes kindlaksmääratud valdkonnas. Määruse (EÜ) nr 452/2008 artikli 6 punkt 3 võimaldab vajadusel kehtestada piiratud erandeid ja üleminekuperioode.

Komisjoni 2. veebruari 2011. aasta määruses (EL) nr 88/2011, millega rakendatakse Euroopa Parlamendi ja nõukogu määrust (EÜ) nr 452/2008 (milles käsitletakse statistika koostamist ja arendamist hariduse ja elukestva õppe valdkonnas) seoses hariduse- ja koolitussüsteeme käsitleva statistikaga, mida on kohaldatud EMP lepingu protokolliga nr 1 ja millele on osutatud EMP lepingu XXI lisa punktis 18wb („määrus (EL) nr 88/2011”), (2) on määratud kindlaks määruse (EÜ) nr 452/2008 rakendamise eeskirjad andmete kogumise, edastamise ja töötlemise kohta haridus- ja koolitussüsteemi käsitlevas 1. valdkonnas.

EFTA järelevalveametil on Islandi, Liechtensteini ja Norra taotluste korral õigus lubada erandeid vastavalt määruse (EÜ) nr 452/2008 artikli 6 punktile 3.

Määruse (EÜ) nr 452/2008 artikli 6 punkti 3 kohaselt taotles Norra erandeid teatavatest määruse (EL) nr 88/2011 I lisas sätestatud karakteristikutest.

EFTA järelevalveamet on kooskõlas EFTA Statistikakomitee arvamusega kuni 31. detsembrini 2013. aastal lubanud teha järgmised erandid määruse (EL) nr 88/2011 I lisas sätestatud karakteristikutest:

Tabelid ja liigitus NORRA — Kitsas haridusvaldkonnas (kahekohalise täpsusega) ISCED tasemel 6 lõpetajate arv loodus- ja täppisteadustes (ISC 4) (read A14–A17, A47–A50 ja A80–A83 veergudes 12–13) tabelis GRAD5 — ISCED taseme 0 õpilaste arv, kusjuures katvust kohandatakse haridustöötajaid käsitleva statistikaga (veerg 2 ja read C1–C3) tabelis PERS_ENRL2 — ISCED kõigi tasemete (üli)õpilaste arv, kusjuures katvust kohandatakse haridustöötajaid õppeasutuse liigi järgi käsitleva statistikaga (read C1–C3) tabelis PERS_ENRL2 — Õpetajate arv ISCED tasemel 0 (veerg 2) tabelis PERS1 — Õpetajate arv eraasutustes ISCED tasemel 0 täiskoormusega, osakoormusega ja täiskoormuse ekvivalendina (veerg 2) tabelis PERS1 — Õpetajate arv ISCED tasemel 3 vastavalt õppekava orientatsioonile (veerud 7–8) täiskoormusega, osakoormusega ja täiskoormuse ekvivalendina tabelis PERS1 — Õpetajate arv ISCED tasemel 4 (veerg 11) vastavalt õppekava orientatsioonile (veerud 12–13) täiskoormusega, osakoormusega ja täiskoormuse ekvivalendina tabelis PERS1 — Akadeemiliste töötajate arv ISCED tasemel 5B (veerg 17) täiskoormusega, osakoormusega ja täiskoormuse ekvivalendina tabelis PERS1 — Õpetajate arv kõigil ISCED tasemetel eraasutustes (read A50–A53) tabelis PERS1 — Leibkondade kulud seoses haridusasutustega tabelis FINANCE1 (read H1, H4, H5, H18 ja H20) — Muude erasektori üksuste kulutused seoses haridusasutustega tabelis FINANCE1 (read E1, E4, E5, E10, E11, E12 ja E20) — Kulutused riiklike asutuste abiteenustele tabelis FINANCE2 (rida X30)

(1) EMP Ühiskomitee otsus nr 125/2008 (ELT L 339, 18.12.2008, lk 118, ja EMP kaasanne nr 79, 18.12.2008, lk 27), mis jõustus 8. november 2008.

(2) EMP Ühiskomitee otsus nr 159/2011 (ELT L 76, 15.3.2012, lk 46, ja EMP kaasanne nr 15, 15.3.2012, lk 52), mis jõustus 3. detsember 2011.